Sagatavots atbilstoši

Nodibinājuma „Rīgas Stradiņa universitātes fonds”,

reģistrācijas Nr. 40008174899

Valdes 14.09.2022. sēdes lēmumam

**“Egila Gulbja medicīnas - sociālās stipendijas”**

**nolikums**

*Nodibinājuma „ Rīgas Stradiņa universitātes fonds” (turpmāk -* ***Fonds****) mērķi ir atbalstīt trūcīgo un sociāli mazaizsargāto jauniešu studijas un veicināt augstākās izglītības attīstību.*

*Fonda vēlme ir celt un uzturēt Rīgas Stradiņa universitātes (turpmāk -* ***RSU****) studējošo kompetenču līmeni. Tā ietvaros ir nepieciešams stimulēt studējošos, kuri RSU studē Medicīnas fakultātē.*

1. **STIPENDIJAS MĒRĶIS**

1.1. Egila Gulbja medicīnas - sociālās stipendijas (turpmāk - **Stipendija**) mērķis ir veicināt RSU ārsta diploma iegūšanu un profesionālo kompetenču apgūšanu, piešķirot šajā nolikumā paredzētās stipendijas.

1. **PRASĪBAS PRETENDENTIEM**

2.1. Stipendijai var pretendēt pretendenti, kuri ir sekmīgi RSU Medicīnas fakultātes studiju programmas “Medicīna” vai “Pediatrija” **pirmā,** **otrā, trešā, ceturtā, piektā** vai **sestā** studiju gada studenti bez akadēmiskajiem parādiem.

2.2. Stipendijas pretendentiem tās pieteikšanās brīdī ir jāatbilst vismaz vienam no zemāk norādītajiem kritērijiem *(kritērijus apstiprinošā dokumentācija – izziņas, apliecības utt. pie iesniegšanas ir iesniedzama attiecīgās izziņas, apliecības utt.* ***kopija****, uzrādot* ***tās oriģinālu****):*

2.2.1. trūcīgums *(attiecināms uz pretendentu, pretendenta ģimeni vai pretendenta vecāku ģimeni; nepieciešama pašvaldības Sociālā dienesta izziņa. Nolikuma 2.2.1. un 2.2.2. punktos norādītā izziņa nevar būt izdota senāk kā trīs mēneši iepriekš attiecībā pret iesniegšanas dienu RSU fondā).*

2.2.2. maznodrošinātība *(attiecināms uz pretendentu, pretendenta ģimeni vai pretendenta vecāku ģimeni; nepieciešama pašvaldības Sociālā dienesta izziņa);*

2.2.3. pretendents, kura kāds no vecākiem ir miris vai likumā noteiktajā kārtībā atzīts par mirušu *(nepieciešama attiecīgās mirušās personas miršanas apliecība un pretendenta dzimšanas apliecība). Norādītā dokumentācija* ***nav jāiesniedz****, ja tāda jau ir bijusi iesniegta pieteicoties Stipendijai 2021./2022.studiju gadā vai agrāk.*

2.2.4. pretendentam ir vismaz viena apgādājamā persona *(nepilngadīgs bērns – nepieciešama attiecīgā dzimšanas apliecība; aizbildniecības vai aizgādniecības attiecības - nepieciešams attiecīgais Bāriņtiesas lēmums); Norādītā dokumentācija* ***nav jāiesniedz****, ja tāda jau ir bijusi iesniegta pieteicoties Stipendijai 2021./2022.studiju gadā vai agrāk*

2.2.5.  pretendents ar invaliditāti *(nepieciešama invalīda apliecība) Norādītā dokumentācija* ***nav jāiesniedz****, ja tāda jau ir bijusi iesniegta pieteicoties Stipendijai 2021./2022.studiju vai agrāk;*

2.2.6. pretendents ir adoptētas personas statusā *(nepieciešams attiecīgais Bāriņtiesas lēmums) Norādītā dokumentācija* ***nav jāiesniedz****, ja tāda jau ir bijusi iesniegta pieteicoties Stipendijai 2021./2022.studiju gadā vai agrāk.*

2.3. Kļūstot par Stipendijas saņēmēju, stipendijas saņēmējs nedrīkst pieļaut situāciju, ka viņš vienlaikus saņem arī citas stipendijas. Pieļaujamās atkāpes no šī ierobežojuma ir privāto fondu vienreizējas stipendijas/naudas balvas un valsts stipendijas.

1. **STIPENDIJAS IZMAKSAS LAIKA POSMS**

3.1. Stipendija var tikt piešķirta uz laika periodu līdz vienam akadēmiskajam gadam, **t.i. no 2022.gada 01.septembra līdz 2023. gada 30. jūnijam**.

3.2. Stipendijas izmaksa tiek izbeigta, ja Stipendijas saņēmējs zaudē atbilstību tās piešķiršanas nosacījumiem *(piem., ja saņēmējam attiecīgi iztrūkst 2.2.punkta kritērijs, ir akadēmiskais atvaļinājums utml.).*

1. **STIPENDIJAS APMĒRS UN IZMAKSAS KĀRTĪBA**

4.1. Stipendiju izmaksā no Fonda līdzekļiem, kurus veido ziedojumi un līdzekļi, kas netiek izmantoti citās Fonda aktivitātēs.

4.2. Piešķirto Stipendiju izmaksā ik mēnesi šī nolikuma 3.1. punktā norādītajā laika posmā.

4.3. Izmaksas tiek veiktas uz saņēmēja bankas kontu, kas norādīts pretendenta iesniegtajā “*Egila Gulbja Medicīnas - sociālās stipendijas pieteikšanās iesniegumā”* (skat. Nolikuma 1.pielikumu).

4.4. Stipendijas apmērs ir bruto EUR 120,- (viens simts divdesmit euro, 00 centi) mēnesī.

**5. STIPENDIJAS KOMISIJA**

5.1. Pieteikšanos Stipendijām izsludina un par pretendenta atbilstību pēc saņemto iesniegumu satura lemj Stipendijas komisija (turpmāk – **Komisija**), kas sastāv no Fonda valdes locekļa, RSU Studiju departamenta un RSU Studējošo pašpārvaldes deleģēta pārstāvja un attiecīgā mērķziedojuma Ziedotāja deleģēta pārstāvja.

5.2. Pēc pieteikšanās izsludināšanas pretendenti iesniedz Fondā visus zemāk norādītos dokumentus **elektroniski** tos nosūtot no sava RSU piešķirtā e-pasta uz e – pastu: [egmf@rsu.lv](mailto:egmf@rsu.lv) ieskanētus un vienā sūtījumā:

5.2.1. atbilstoši aizpildītu *Egila Gulbja medicīnas - sociālās pieteikšanās iesniegumu*;

5.2.2. atbilstoši aizpildītu un pēc nepieciešamības Pretendenta ieskatā - arī papildinātu, brīvā tekstā Fondam adresētu un parakstītu motivācijas vēstuli – skat. 2.pielikumu Nolikumam;

5.2.3. vismaz vienu no šī nolikuma 2.2.punktā norādītajiem kritērijiem attiecināmības apstiprinājumu - uz pretendentu ar atbilstoša dokumenta kopiju.

5.3. Komisija nepieciešamības gadījumā:

5.3.1. ir tiesīga pieprasīt papildus dokumentus, informāciju vai uzaicināt pretendentu uz interviju;

5.3.2. pretendentu izvērtēšanā var pieaicināt arī RSU Medicīnas fakultātes dekānu un/vai prodekānu.

5.4. Fonds ir tiesīgs pārtraukt Stipendijas izmaksu, ja tam ir pamatots iemesls, piem., saņēmēja neatbilstība (skat. arī nolikuma 3.2.punktu).

5.6. Komisija vērtējot iesniegumus vadās pēc sekojošiem prioritārā secībā norādītiem kritērijiem:

5.6.1. pretendents, kurš ir kvalificējies šī nolikuma 2.2.1.punktā norādītajam kritērijam *“trūcīgums”* vai 2.2.2.punkta kritērijam *“maznodrošinātība”;*

5.6.2. pretendents, kurš ir kvalificējies šī nolikuma 2.2.5. punktā norādītajam kritērijam *“invaliditāte”;*

5.6.3. pretendents, kurš kvalificējas vairākiem Nolikuma 2.2.punktā norādītajiem kritērijiem vienlaicīgi.

5.5. Gadījumā, ja vairāki pretendenti ir saņēmuši līdzīgus vērtējumus, bet pieejamie finanšu līdzekļi ir nepietiekoši, lai stipendiju izmaksātu visiem, tad Komisija - izvēlē par labu kādam konkrētam stipendijas saņēmējam, vispirms ievēro agrāko gadu Stipendiju saņēmēju aktuālos vērtējumus un pirmā studiju gada prioritāti pret otro studiju gadu utt.

**6. STIPENDIJAS SAŅĒMĒJU PIENĀKUMI**

6.1. Stipendijas saņēmējam ir pienākumi:

6.1.1.Stipendijas saņemšanas laikā saglabāt atbilstību Stipendijas piešķiršanas kritērijiem, par neatbilstību nekavējoties informēt Komisiju, kas pārtrauc Stipendijas izmaksu;

6.1.2. studēt sekmīgi un aktīvi attīstīt savas profesionālās kompetences, tai skaitā inovāciju prasmes un uzņēmējspēju, bez akadēmiskiem parādiem un ar priekšzīmīgu uzvedību, ievērot LR normatīvos aktus un RSU iekšējos normatīvos aktus (t.sk. RSU noteikto studiju iekšējo kārtību, Studiju reglamentu), kā arī ievērot Komisijas norādījumus.

6.2. Gadījumā, ja Stipendijas saņēmējs izmanto akadēmisko atvaļinājumu, kļūst nesekmīgs, nepilda studiju plānā noteiktās saistības, sniedz nepatiesu informāciju, vai rodas citi apstākļi, kas nav savienojami ar turpmāku stipendijas saņemšanu vai stipendijas izsniegšanas mērķi, viņam/-ai jāinformē par to Komisija. Šādos gadījumos Stipendijas izmaksa tiek izbeigta.

6.3. Pieteikšanās Stipendijai nozīmē, ka pretendents civiltiesiski piekrīt šim nolikumam, kā arī nolikumā ietvertās saistības atzīst par sev saistošām un apņemas tās izpildīt.

**7. CITI NOTEIKUMI**

7.1. Šis nolikums satur 1.pielikumu *„Egila Gulbja medicīnas - sociālās stipendijas pieteikšanās iesniegums”* un 2.pielikumu *“Motivācijas vēstule”.*

Rīgā, 2022.gada 14.septembrī

Nodibinājuma „Rīgas Stradiņa universitātes fonds”

Valdes loceklis Klāvs Indriksons

Valdes loceklis Andrejs Vilks

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU